**Előterjesztés**

a Közgyűlés részére

Tisztelt Közgyűlés!

A Fővárosi Közgyűlés 1428/2014.(XI.26.) határozatában az ”Építészeti Értékvédelmi Támogatás 2014”, 1761/2015.(XII.2.) az ”Építészeti Értékvédelmi Támogatás 2015” pályázat, 1762/2015. (XII.2.) határozatában pedig a ”Műemléki Keret 2015” pályázat odaítéléséről döntött.

Az ”Építészeti Értékvédelmi Támogatás 2014” keretéből a támogatott pályázók közül 1, az ”Építészeti Értékvédelmi Támogatás 2015” keretéből a támogatott pályázók közül 2 pályázó, továbbá a ”Műemléki Keret 2015” keretéből a támogatott pályázók közül 2 pályázó a szerződésben vállalt eredeti határidőre, az alábbiakban részletezett indokok alapján, nem tudja elkészíteni a támogatással segített felújítási munkákat, ezért kérelemmel fordult a Főpolgármesteri Hivatal Városépítési Főosztályához az eredeti határidő módosítása érdekében.

Az előző évek gyakorlatához képest 2016-ban a támogatott munkák közül lényegesen kevesebb valósult meg az eredeti határidőre, mivel az építőipar fellendülésével egyidejűleg a kivitelezők kapacitása a felújítási munkákra jelentősen beszűkült. A késő őszi időszakra halasztott munkákat pedig a bizonytalan időjárási körülmények hátráltatták.

A Szerződő felek által aláírt Megállapodás 8) pontja szerint „a munkálatok elvégzése határidejének módosítására csak egy alkalommal és legfeljebb egy évvel való meghosszabbítására csak a Támogató írásbeli hozzájárulásával van lehetőség”.

Egy pályázó kérelme a Megállapodás ezen pontja szerint ezért nem fogadható el, (1.1. melléklet) mivel már egyszer kapott határidő hosszabbítást egy év időtartamra. Továbbá szakmai szempontok figyelembevételével a többi pályázó által ismertetett indokok (2.1., 3.1., 4.1., 5.1. mellékletek) elfogadhatók, ezért a kért határidő módosításokat támogatom. A módosítások lehetővé teszik, hogy az ”Építészeti Értékvédelmi Támogatás 2015”, illetve a ”Műemléki Keret 2015” segítségével az eredeti támogatási célnak megfelelően az épületek építészeti értéket hordozó részeinek felújítása a Támogató szándéka szerint megvalósuljon.

|  |  |  |  |  |
| --- | --- | --- | --- | --- |
| **Építészeti Értékvédelmi Támogatás 2014** | | | | |
| Megállapodás tárgya | Támogatás | Támogatott munka tárgya | Eredeti határidő | Kért határidő módosítás |
| 1. Budapest IX. kerület, Török Pál utca 1. | 6.000.000 Ft | Lónyai utcai homlokzat sarokrizalitig tartó szakaszán a téglaburkolat javítása | 2016. 02. 24.  2017. 02. 24. | 2018.02.24. |
| A Megállapodás az épület Lónyai utcai homlokzat sarokrizalitig tartó szakaszán a díszes téglaburkolat javítására, a hiányok pótlására vonatkozik. A pályázott felületen lévő több idomtégla, nagyméretű burkoló tégla, oszlop; fő, és talp, kerámia kézműves legyártása jelentős többlet időt igényel, valamint az időjárási viszonyokra tekintettel a 2016-ban kötött megállapodás módosításában rögzített időpontig a homlokzatfelújítás nem fog befejeződni. A pályázó ezért kéri a támogatási összeg felhasználásának határidejét második alkalommal is módosítani, hosszabbítani. | | | |

|  |  |  |  |  |
| --- | --- | --- | --- | --- |
| **Építészeti Értékvédelmi Támogatás 2015** | | | | |
| Megállapodás tárgya | Támogatás | Támogatott munka tárgya | Eredeti határidő | Kért határidő módosítás |

|  |  |  |  |  |
| --- | --- | --- | --- | --- |
| 2. Budapest II. kerület, Bókay János utca 53. | 9.000.000 Ft | udvari pavilonépületeinek megtisztítása, felújítása | 2017.03.04. | 2018.03.04. |
| A Megállapodásban foglaltak az I. számú Gyermekgyógyászati Klinika 2db udvari szimmetrikus pavilonépületének megtisztítására és felújítására vonatkoznak. A pavilon épületinek homlokzatát érintő munkálatok megkezdődtek, azonban a téli időszak kiszámíthatatlan időjárási viszonyaira továbbá az elmúlt időszakban felmerült szmogriadóra tekintettel a megállapodásban vállalt felújítási munkálatokat csak tavasszal tudják folytatni. A pályázó ezért kéri a befejezési határidő módosítását, hosszabbítását. | | | |

|  |  |  |  |  |
| --- | --- | --- | --- | --- |
| 3.  Budapest IX. kerület, Török Pál utca 1. | 6.500.000 Ft | Lónyai és a Török Pál utca sarkán lévő sarokrizalit négy oldali homlokzatán a téglafelületének javítása | 2017.03.02. | 2018.03.02. |
| A Megállapodás az épület Lónyai és Török Pál utca sarkán lévő sarokrizalit négy oldali homlokzatán a díszes téglaburkolat javítására, a hiányok pótlására vonatkozik. A pályázott felületen lévő több idomtégla, nagyméretű burkoló tégla, oszlop; fő, és talp, kerámia kézműves legyártása jelentős többlet időt igényel, a rekonstrukciós munkákhoz szükséges elemek előreláthatólag 2017. április végére gyárthatók le. Továbbá az időjárási viszonyokra tekintettel a megállapodásban rögzített időpontig a homlokzatfelújítás nem fog befejeződni. A pályázó kéri a támogatási összeg felhasználásának határidejét módosítani, hosszabbítani. | | | |

|  |  |  |  |  |
| --- | --- | --- | --- | --- |
| **Műemléki Keret 2015** | | | | |
| Megállapodás tárgya | Támogatás | Támogatott munka tárgya | Eredeti határidő | Kért határidő módosítás |
| 4. Budapest .II. kerület, Garas utca 8-10. | 3.000.000 Ft | utcai kerítés és kapuépítmény helyreállítása | 2017.01.28. | 2018.01.28. |
| A Megállapodás az épület utcai kerítés és kapuépítmény felújítására vonatkozik. A kerítés műkő elemei rosszabb állapotban vannak, mint azt az előzetes állagvizsgálatok prognosztizálták, így a javítandó elemek restaurálása helyett mintavétel után újonnan kell elkészíteni azokat, ezzel jelentős mértékben növelve a munka időtartalmát. Továbbá az elkészült elemeket fagypont alatti hőmérsékleten nem lehet kihelyezni, azonban így a megállapodásban foglalt határidő nem tartható. A pályázó kéri a támogatási összeg felhasználásának határidejét módosítani, hosszabbítani. | | | |
| 5. Budapest VII. kerület, Klauzál utca 26-28. | 18.000.000 Ft Ft | Klauzál utcai homlokzat teljes felújítása | 2017.03.03. | 2018.03.03. |
| A Megállapodásban foglalt Klauzál utcai homlokzat teljes felújítására vonatkozik. Az Építészeti Értékvédelmi Csoport tagjai a közelmúltban helyszíni szemlén jelezték, hogy a társasház színezése, a homlokzati burkolólapok használata valamint a korlátszerkezetek eredetitől eltérő helyreállítása eltér a megállapodás 5) pontjában foglaltaktól. Amennyiben nem tartják a Főváros által megfogalmazott feltételeket, a Társasház elveszíti a már elnyert támogatást. Ezek a változtatások, plusz munkálatok negatívan hatottak a kivitelezés menetére, így a Társasház nem tudja elvégezni a munkálatokat határidőre, ezért kéri a befejezési határidő módosítását. | | | |

Határozati javaslat

A Fővárosi Közgyűlés úgy dönt, hogy:

az ”Építészeti Értékvédelmi Támogatás 2014” terhére a Budapest Főváros Önkormányzata és a **Budapest IX. kerület, Török Pál utca 1. szám alatti Képző,- és Iparművészet Szakgimnázium és Kollégium, a Magyar Képzőművészeti Egyetem Gyakorlóiskolája** (képviseli: Szűcs Tibor igazgató) között 2015. február 24. napján megkötött, FPH059/240-3/2015 iktatószámú Megállapodásban szereplő 2017. február 24-i, egyszer már módosított teljesítési határidő további egy évvel történő módosításához nem járul hozzá, mivel a Megállapodás 8) pontja szerint „a munkálatok elvégzése határidejének módosítására csak egy alkalommal és legfeljebb egy évvel való meghosszabbítására csak a Támogató írásbeli hozzájárulásával van lehetőség”.

határidő: pályázó levélben történő értesítése a közgyűlés határozatától számított egy hónapon belül

felelős: Tarlós István főpolgármester

az „Építészeti Értékvédelmi Támogatás 2015” terhére a Budapest Főváros Önkormányzata és a Budapest VIII. kerület, Bókay utca 53. szám alatti **Semmelweis Egyetem I. számú Gyermekgyógyászati Klinika** (képviseli: Dr. Szél Ágoston, rektor ) között 2016. március 04-én megkötött, FPH059/101-5/2016 iktatószámú Megállapodásban szereplő teljesítési határidő 2018. március 04-re történő módosításához hozzájárul. Ezzel egyidejűleg jóváhagyja és megköti a Budapest VIII. kerület Bókay utca 53. szám alatti Társasházzal a **2.3. melléklet** szerinti tartalmú Megállapodás-módosítást és felkéri a főpolgármestert annak aláírására.

határidő: a Megállapodás módosítás aláírására a közgyűlés határozatától számított két hónapon belül

felelős: Tarlós István főpolgármester

az „Építészeti Értékvédelmi Támogatás 2015” terhére a Budapest Főváros Önkormányzata és a **Budapest IX. kerület, Török Pál utca 1. szám alatti Képző-, és Iparművészet Szakgimnázium és Kollégium, a Magyar Képzőművészeti Egyetem Gyakorlóiskolája** (képviseli: Dr. Szél Ágoston, rektor.) között 2016. március 02-án megkötött, FPH059/110-5/2016 iktatószámú Megállapodásban szereplő teljesítési határidő 2018. március 02-re történő módosításához hozzájárul. Ezzel egyidejűleg jóváhagyja és megköti a Budapest IX. kerület Török Pál utca 1. szám alatti Képző-, és Iparművészet Szakgimnázium és Kollégium, a Magyar Képzőművészeti Egyetem Gyakorlóiskolájávala **3.3. melléklet** szerinti tartalmú Megállapodás-módosítást és felkéri a főpolgármestert annak aláírására.

határidő: a Megállapodás módosítás aláírására a közgyűlés határozatától számított két hónapon belül

felelős: Tarlós István főpolgármester

a „Műemléki Keret 2015” terhére a Budapest Főváros Önkormányzata és a **Budapest II. kerület, Garas utca 8-10. szám alatti Társasház** (képviseli: Kvacskay Károly, BITKÜK Kft.) között 2016. január 28-án megkötött, FPH059/197-1/2016 iktatószámú Megállapodásban szereplő teljesítési határidő 2018. január 28-ra történő módosításához hozzájárul. Ezzel egyidejűleg jóváhagyja és megköti a Budapest II. kerület Garas utca 8-10. szám alatti Társasházzal a **4.3. melléklet** szerinti tartalmú Megállapodás-módosítást és felkéri a főpolgármestert annak aláírására.

határidő: a Megállapodás módosítás aláírására a közgyűlés határozatától számított két hónapon belül

felelős: Tarlós István főpolgármester

a „Műemléki Keret 2015” terhére a Budapest Főváros Önkormányzata és a **Budapest VII. kerület, Klauzál utca 26-28. szám alatti Társasház** (képviseli: Perity Ákos László, Proposyum Projekt Kft.) között 2016. március 03-án megkötött, FPH059/372-1/2016 iktatószámú Megállapodásban szereplő teljesítési határidő 2018. március 03-ra történő módosításához hozzájárul. Ezzel egyidejűleg jóváhagyja és megköti a Budapest VII. kerület Klauzál utca 26-28. szám alatti Társasházzal az **5.3. melléklet** szerinti tartalmú Megállapodás-módosítást és felkéri a főpolgármestert annak aláírására.

határidő: a Megállapodás módosítás aláírására a közgyűlés határozatától számított két hónapon belül

felelős: Tarlós István főpolgármester

Határozathozatal módja:

Az 1-5. pontok elfogadásához egyszerű szavazattöbbség szükséges.

*Budapest, 2017. február „ ”*

|  |
| --- |
|  |
| dr. Szeneczey Balázs  főpolgármester-helyettes |

|  |
| --- |
| Láttam: |
| Sárádi Kálmánné dr.  főjegyző |

mellékletek:

Építészeti Értékvédelmi Támogatás 2014

1. **Budapest IX. kerület, Török Pál utca 1.**
   1. kérelem
   2. Megállapodás
   3. Korábbi Megállapodás módosítás
   4. kérelem

Építészeti Értékvédelmi Támogatás 2015

1. **Budapest VIII. kerület, Bókay János utca 53.**
   1. kérelem
   2. Megállapodás
   3. Megállapodás módosítás
2. **Budapest IX. kerület, Török Pál utca 1.**
   1. kérelem
   2. Megállapodás
   3. Megállapodás módosítás

Műemléki Keret 2015

1. **Budapest II. kerület, Garas utca 8-10.**
   1. kérelem
   2. Megállapodás
   3. Megállapodás módosítás
2. **Budapest VII. kerület, Klauzál utca 26-28.**
   1. kérelem
   2. Megállapodás
   3. Megállapodás módosítás